Υδάσπης

Ο ποταμός Υδάσπης (Ουρντού: دریاۓ جہلم, Σανσκριτικά: वितस्ता Βιτάσπαα, Αρχαία Ελληνικά: Ὑδάσπης) είναι παραπόταμος του Ινδού ποταμού στο σύγχρονο Πακιστάν. Πηγάζει από την ορεινή περιοχή της βόρειας Ινδίας, στην οροσειρά Καράκορουμ. Το σύγχρονο όνομά του είναι Τζιλάμ ή Τζειλάμ. Έχει μήκος 813 χιλιομέτρων και στην πραγματικότητα είναι παράποταμος του Ακεσίνη (χίντι:Τσενάμπ), και στη συνέχεια ο ρους του τελευταίου ενώνεται με τον Ινδό. Πέρα από τη μυθική θεϊκή του υπόσταση, είναι ευρέως γνωστός για τη διάβασή του από το στρατό του Μ.Αλεξάνδρου με μάχη το Μάιο 326 π.Χ., με αντίπαλο τους Ινδούς του Πώρου.

Σημειωτέο ότι ανήκει, μαζί με άλλα τέσσερα ποτάμια, στην Πενταποταμία των Αρχαίων Ελλήνων. Σύμφωνα με τον Αρριανό, στην όχθη του ποταμού χτίστηκαν αμέσως μετά τη μάχη (326 π.Χ.) οι πόλεις Βουκεφάλα και Νίκαια, οι ακριβείς των οποίων τοποθεσίες αποτελούν γρίφο για τους ειδικούς.

Σήμερα τα ύδατα του Υδάσπη κατανέμονται αποκλειστικά στο Πακιστάν, σύμφωνα με τη συνθήκη των υδάτων του Ινδού.

Μάχη στον Υδάσπη

Παραπομπές

Ποταμοί του Πακιστάν
Πρόσωπα της ελληνικής μυθολογίας